ระเบียบคณะกรรมการคุมประพฤติว่าด้วยการแต่งตั้งและถอดถอนอาสาสมัครคุมประพฤติพ.ศ. ๒๕๖๑ โดยที่เป็นการสมควรให้มีระเบียบว่าด้วยการแต่งตั้งและถอดถอนอาสาสมัครคุมประพฤติอาศัยอำนาจตามความในมาตรา๑๗ วรรคสาม แห่งพระราชบัญญัติคุมประพฤติ พ.ศ. ๒๕๕๙ ประกอบกับมติคณะกรรมการคุมประพฤติในการประชุมครั้งที่ ๑/๒๕๖๑ เมื่อวันที่ ๑๕ มกราคม ๒๕๖๑ คณะกรรมการคุมประพฤติจึงออกระเบียบไว้ดังนี้ข้อ๑ ระเบียบนี้เรียกว่า ระเบียบคณะกรรมการคุมประพฤติว่าด้วยการแต่งตั้งและถอดถอนอาสาสมัครคุมประพฤติพ.ศ. ๒๕๖๑ข้อ ๒[๑] ระเบียบนี้ให้ใช้บังคับตั้งแต่วันถัดจากวันประกาศในราชกิจจานุเบกษาเป็นต้นไปข้อ๓ ในระเบียบนี้อาสาสมัครคุมประพฤติหมายความว่า ผู้ซึ่งอธิบดีกรมคุมประพฤติแต่งตั้งให้ทำหน้าที่ช่วยเหลือพนักงานคุมประพฤติตามพระราชบัญญัติคุมประพฤติพ.ศ. ๒๕๕๙ ใช้ชื่อย่อภาษาไทยว่า อ.ส.ค. มีชื่อเรียกเป็นภาษาอังกฤษว่า VOLUNTEER PROBATION OFFICER และใช้ชื่อย่อภาษาอังกฤษว่าV.P.O.ข้อ๔ ให้ประธานกรรมการคุมประพฤติรักษาการตามระเบียบนี้ในกรณีมีปัญหาในการปฏิบัติตามระเบียบนี้ให้ปลัดกระทรวงยุติธรรมเป็นผู้มีอำนาจพิจารณาวินิจฉัยชี้ขาดหมวด ๑คุณสมบัติ หลักเกณฑ์และวิธีการแต่งตั้งอาสาสมัครคุมประพฤติ ข้อ๕ อาสาสมัครคุมประพฤติต้องมีคุณสมบัติและไม่มีลักษณะต้องห้ามดังต่อไปนี้(๑)มีอายุตั้งแต่ยี่สิบเอ็ดปีบริบูรณ์ขึ้นไป(๒)สำเร็จการศึกษาระดับมัธยมศึกษาตอนต้นหรือเทียบเท่าขึ้นไป หรือเป็นผู้มีความรู้ หรือประสบการณ์ไม่น้อยกว่าสองปีในด้านการแก้ไขฟื้นฟู ด้านการสงเคราะห์ ด้านการพัฒนาสังคมหรือชุมชนด้านการพัฒนาพฤตินิสัยหรือด้านกระบวนการยุติธรรม หรือเป็นที่ยอมรับจากประชาชน ชุมชน หรือสังคม(๓)ประกอบอาชีพโดยสุจริตหรือดำรงชีพโดยสุจริต(๔)มีที่อยู่อาศัยเป็นหลักแหล่งแน่นอน(๕)มีความประพฤติดี ซื่อสัตย์สุจริต มีคุณธรรมและมีความเสียสละเป็นอย่างสูงพร้อมที่จะอุทิศตนเพื่อช่วยเหลือการดำเนินงานคุมประพฤติด้วยความเต็มใจ(๖)สุขภาพร่างกายหรือจิตใจไม่เป็นอุปสรรคต่อการปฏิบัติงาน(๗)ไม่เป็นบุคคลวิกลจริตหรือจิตฟั่นเฟือนไม่สมประกอบ คนไร้ความสามารถหรือเสมือนไร้ความสามารถข้อ๖ วิธีการแต่งตั้งอาสาสมัครคุมประพฤติให้ดำเนินการดังต่อไปนี้(๑)ให้กรมคุมประพฤติประกาศให้ผู้สนใจเป็นอาสาสมัครคุมประพฤติ ยื่นใบสมัครได้ที่สำนักงานคุมประพฤติหรือทางเว็บไซต์ ตามแบบที่กรมคุมประพฤติกำหนด(๒)ให้สำนักงานคุมประพฤติตรวจสอบประวัติ คุณสมบัติของผู้สมัครเพื่อเสนอคณะกรรมการคัดเลือกอาสาสมัครคุมประพฤติ(๓)ให้สำนักงานคุมประพฤติจัดให้มีคณะกรรมการคัดเลือกอาสาสมัครคุมประพฤติที่ประกอบด้วยผู้อำนวยการสำนักงานคุมประพฤติเป็นประธานกรรมการหัวหน้ากลุ่มงานเป็นกรรมการ และพนักงานคุมประพฤติที่รับผิดชอบงานอาสาสมัครคุมประพฤติเป็นเลขานุการโดยจัดทำเป็นคำสั่งสำนักงานทำหน้าที่คัดเลือกบุคคลตาม (๒) ทั้งนี้ เกณฑ์การคัดเลือกอาสาสมัครคุมประพฤติให้เป็นไปตามที่คณะกรรมการคัดเลือกอาสาสมัครคุมประพฤติกำหนด(๔)ให้สำนักงานคุมประพฤติจัดส่งรายชื่อและข้อมูลผู้ผ่านการคัดเลือกตาม (๓) ไปยังกรมคุมประพฤติ(๕)ให้กรมคุมประพฤติพิจารณาตรวจสอบคุณสมบัติบุคคลตาม (๔) เพื่อจัดทำคำสั่งแต่งตั้งเป็นอาสาสมัครคุมประพฤติเสนออธิบดีกรมคุมประพฤติพิจารณา(๖)ให้อธิบดีกรมคุมประพฤติพิจารณาแต่งตั้งบุคคลตาม (๕) เป็นอาสาสมัครคุมประพฤติข้อ๗ ให้กรมคุมประพฤติประกาศรายชื่อผู้ได้รับการแต่งตั้งเป็นอาสาสมัครคุมประพฤติตามข้อ๖ (๖)หมวด ๒การรักษาจรรยาบรรณอาสาสมัครคุมประพฤติ ข้อ๘ ก่อนปฏิบัติหน้าที่ อาสาสมัครคุมประพฤติต้องปฏิญาณตนต่อผู้อำนวยการสำนักงานคุมประพฤติด้วยถ้อยคำดังต่อไปนี้ข้าพเจ้า(ชื่อผู้ปฏิญาณ) ขอปฏิญาณว่า ข้าพเจ้าจะจงรักภักดีต่อชาติ ศาสนา พระมหากษัตริย์ และจะปฏิบัติหน้าที่ในฐานะอาสาสมัครคุมประพฤติด้วยความซื่อสัตย์สุจริต เสียสละ รักษาจรรยาบรรณ และพร้อมที่จะอุทิศตนเพื่อช่วยเหลืองานอย่างเต็มกำลังความสามารถตลอดจนรักษาความลับของทางราชการโดยเคร่งครัดข้อ๙ อาสาสมัครคุมประพฤติต้องปฏิบัติหน้าที่โดยรักษาจรรยาบรรณอาสาสมัครคุมประพฤติดังต่อไปนี้(๑)ยึดมั่นในคุณธรรม มีเมตตาธรรม และเอาใจใส่ในการปฏิบัติหน้าที่ตามที่ได้รับมอบหมาย(๒)ปฏิบัติหน้าที่ด้วยความซื่อสัตย์สุจริต ไม่รายงานเท็จ หรือปกปิดข้อความจริงที่ควรรายงานอันอาจเป็นเหตุให้เกิดความเสียหายต่อบุคคลหรือหน่วยงาน(๓)ไม่อาศัยหรือยอมให้ผู้อื่นอาศัยตำแหน่งอาสาสมัครคุมประพฤติเพื่อหาประโยชน์ ให้แก่ตนหรือผู้อื่น(๔)รักษาความลับของทางราชการโดยเคร่งครัด(๕)พึงรักษาความสามัคคีในระหว่างผู้ร่วมงานและผู้มีส่วนเกี่ยวข้อง(๖)ประพฤติตนให้อยู่ในกรอบแห่งศีลธรรมและปฏิบัติตนให้เป็นที่นับถือของประชาชนหมวด ๓การสิ้นสุดสถานภาพและการถอดถอนอาสาสมัครคุมประพฤติ ข้อ๑๐ อาสาสมัครคุมประพฤติมีวาระการดำรงตำแหน่งคราวละหกปีและอาจได้รับการแต่งตั้งอีกได้ให้มีการประเมินอาสาสมัครคุมประพฤติทุกสองปีตามแบบที่กรมคุมประพฤติกำหนดโดยผู้ผ่านการประเมินจะต้องเป็นผู้มีความประพฤติดี ประสงค์ที่จะปฏิบัติหน้าที่อาสาสมัครคุมประพฤติและปฏิบัติงานตามที่ได้รับมอบหมายข้อ๑๑ อาสาสมัครคุมประพฤติสิ้นสุดสถานภาพลงในกรณีดังต่อไปนี้(๑)ครบกำหนดวาระ(๒)ตาย(๓)ลาออก(๔)ถูกถอดถอนข้อ๑๒ ให้อธิบดีกรมคุมประพฤติมีคำสั่งถอดถอนอาสาสมัครคุมประพฤติในกรณีดังต่อไปนี้(๑)ขาดคุณสมบัติหรือมีลักษณะต้องห้ามตามข้อ ๕(๒)ปรากฏพฤติกรรมเสียหายหรือความประพฤติไม่เหมาะสมที่ส่งผลกระทบต่อภาพลักษณ์ของอาสาสมัครคุมประพฤติและกรมคุมประพฤติ(๓)ไม่ปฏิบัติตามจรรยาบรรณข้อหนึ่งข้อใด ตามที่กำหนดไว้ในข้อ ๙(๔)ปฏิบัติหน้าที่บกพร่องจนทำให้เกิดความเสียหายแก่ทางราชการ(๕)เป็นผู้ไม่ผ่านการประเมินตามข้อ ๑๐ วรรคสอง(๖)ได้รับโทษจำคุกตามคำพิพากษาถึงที่สุดให้จำคุก เว้นแต่เป็นโทษสำหรับความผิดที่ได้กระทำโดยประมาทหรือความผิดลหุโทษข้อ๑๓ ให้กรมคุมประพฤติประกาศรายชื่อ พร้อมทั้งเหตุผลการสิ้นสุดสถานภาพการเป็นอาสาสมัครคุมประพฤติตามข้อ๑๑บทเฉพาะกาล ข้อ๑๔ ให้อาสาสมัครคุมประพฤติซึ่งได้รับแต่งตั้งก่อนวันใช้ระเบียบนี้แม้ครบกำหนดวาระแล้ว แต่ยังมีคุณสมบัติครบถ้วนตามระเบียบนี้ เป็นอาสาสมัครคุมประพฤติตามระเบียบนี้นับตั้งแต่ระเบียบนี้มีผลบังคับใช้ ทั้งนี้ให้มีการดำเนินการตามข้อ ๖ (๔) (๕) และ (๖) โดยอนุโลมประกาศ ณวันที่ ๑๖ กุมภาพันธ์ พ.ศ. ๒๕๖๑พลอากาศเอกประจิน จั่นตองรัฐมนตรีว่าการกระทรวงยุติธรรมประธานกรรมการคุมประพฤติภูมิกิติ/จัดทำ๑๘ เมษายน ๒๕๖๑[๑] ราชกิจจานุเบกษาเล่ม ๑๓๕/ตอนพิเศษ ๖๖ ง/หน้า ๒/๒๑ มีนาคม ๒๕๖๑